جمهور باشلیغی رجب طیب ایردوغان حربیلر دولت باشقرووینی قولگه کیریتیب آلگن نیجرده حلی گچه بیر ییچیم گه باریلمه گن لیگینی تاکییدلب شولرنی ایتدی:
"بیز هم تشقی ایشلر وزیرلیگیمیز و ایریملری بیلن بو کلیدی رولیمیزنی قنداغ قیلیب عملی قیلیش اوستیده باش قاتیرماقده میز" دیدی.
جمهور باشلیغی ایردوغان هنگری دولتی نینگ قورولیش کونی قوتلاولری قاله ویرسه جهان یوگوریش بیلله شوویده اشتراک ایتیش اوچون تشریف بیورگن بوداپستدن قیتیش چاغیده اوچاقده ژورنالیستلرنینگ سواللریگه جواب قیتردی.
26 جولایده حربی تونترووگه قول اورولگن نیجرده گی ینگیلیکلرنی بهالندیرگن ایردوغان جنابلری،
"(نیجرده) حلی گچه بیر ییچیم گه باریلمه دی. بیز هم تشقی ایشلر وزیرلیگیمیز و ایریملری بیلن بو کلیدی رولیمیزنی قنداغ قیلیب عملی قیلیش اوستیده باش قاتیرماقده میز. انشالله نیجرده هم بیر ییچیم تاپیشیمیز کیره ک. دوست و قرینداش اولکه نیجرنینگ هم قیسقه مدت ایچیده قانونی توزوم گه، دموکراتیک بیر باشقرووگه ایریشیشینی امید قیله من." دیب گپیردی.
غربی افریقا دولتلری اقتصادی همجمعیتی (ECOWAS) نینگ هم نیجرگه قره ته حربی مداخله سینی توغری دیب تاپمه گن لیگینی افاده ایتگن ایردوغان؛
"بو قرارنینگ آرتیدن مالی و بورکینا فاسو، نیجرگه بونقه بیر مداخله نینگ برقرارسیزلیک نینگ افریقانینگ کوپلب اولکه سیده ییره ب باریشی معناسیگه کیله دی." دیدی.
قیسقه مدت ایچیده نیجرده عمومی تینچلیک نینگ قیته دن اورنه تیلیشینی امید ایتگن لیگینی معلوم قیلگن ایردوغان
"نیجر خلقی دموکراسیگه ایگه چیقیب قیسقه مدت ایچیده سیلاوگه کیتیله دی. تورکیه اوله راق دوست و قرینداش اولکه نیجر خلقی نینگ یانیده بولیش گه دوام ایته میز." دیب ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
